 Kaimu Katibu Mkuu wa Riadha Tanzania (RT), Ombeni Zavalla alisema tayari nchi hizo zimethibitisha kushiriki kwa kuleta majina ya wachezaji na viongozi wao watakaokuja nchini.Mashindano hayo yatakayofanyika kwenye Uwanja wa Taifa, Dar es Salaam, mbali na Djibouti na Somalia, nchi nyingine zinazotarajiwa kushiriki ni Kenya, Uganda, Ethiopia, Zanzibar, Sudan, Rwanda na Burundi.Alisema mashindano hayo kabla ya kufanyika yatatanguliwa na mkutano wa viongozi wa nchi shiriki, ambao utajadili maendeleo ya mchezo huo.Aidha, timu ya taifa ya Tanzania Bara inaingia kambini kesho katika shule za Filbert Bayi kujiandaa na mashindano hayo.Awali, timu hiyo mara mbili ilishindwa kuanza kambi kutokana na ukata na kusababisha makocha wake kuwa na hofu ya kutofanya vizuri.Kocha Mkuu wa timu hiyo, Robert Kalyahe alisema ana hofu timu yao kutofanya vizuri katika mashindano hayo baada ya kuchelewa kuanza mazoezi wakati nchi zingine zilianza maandalizi mapema.